**Seimo Užsienio reikalų komitetas rekomendavo Vyriausybei užmegzti diplomatinius santykius su Butano Karalyste**

2012 m. rugsėjo 12 d. atvirame Užsienio reikalų komiteto posėdyje Komiteto nariai rekomendavo Vyriausybei užmegzti diplomatinius santykius su Butano Karalyste. Posėdžio metu taip pat buvo pritarta šiems iniciatorių parengtiems įstatymų projektams ,,Dėl Lietuvos Respublikos pareiškimo pagal prie Jungtinių Tautų chartijos pridėto tarptautinio teisingumo teismo statuto 36 straipsnio 2 dalį dėl privalomos tarptautinio teisingumo teismo jurisdikcijos pripažinimo“ bei ,,Dėl Lietuvos Respublikos ir Šventojo Sosto sutarties dėl kvalifikacijų, susijusių su aukštuoju mokslu, pripažinimo ratifikavimo. Komiteto nariai taip pat patvirtinto Užsienio reikalų komiteto VIII sesijos ataskaitą.

Uždarojo posėdžio dalyje išklausyta Užsienio reikalų ministerijos atstovų pristatyta ataskaita po neformalaus Europos Sąjungos užsienio ministrų susitikimo, vykusio 2012 m. rugsėjo 7–8 d. Kipre.

Parengė Seimo kanceliarijos Užsienio reikalų komiteto biuro padėjėja Laima Uktverytė, tel. (8 5) 239 6835